Robin Williams

**Robin McLaurin Williams** (1951–2014) var en amerikansk, Oscar-belønnet skuespiller og komiker. Som skuespiller hadde han roller både på TV, teaterscenen og i kinofilmer.

Han spilte både tragikomiske *([[Good Morning, Vietnam]]*, *[[Dagen er din (film)|Dead Poets Society]])* og psykopatiske *([[One Hour Photo]]*, *[[Insomnia (2002)|Insomnia]])* roller, men også i familiefilmer *([[Flubber]]*, *[[Mrs. Doubtfire]])*.

## Biografi
Williams ble født 21. juli 1951 i Chicago i Illinois, og vokste opp i Bloomfield Hills i Michigan og i Marin County i California. Hans far Robert Fitzgerald Williams var av skotsk, walisisk og irsk opphav, og var leder for Ford Motor Company i midtøsten i USA. Williams' mor var født i New Orleans, og fotomodell.

Williams fikk oppmerksomhet da han hadde et stand-up-show i San Francisco. Etter å ha fullført studiene ved Claremont McKenna College, og ved The Juilliard School, fikk han en rolle av Gerry Marshall i TV-serien *[[Happy Days]]* som romvesenet «Mork». «Mork» ble så populær blant seerne at det førte til en egen TV-serie, *[[Mork and Mindy]]*, som gikk i USA fra 1978 til 1982.

Størsteparten av Williams' skuespillerkarriere var innen kinofilmer, men han hadde noen bemerkelsesverdige opptredener på teaterscenen også. Hans første hovedrolle var i filmen *[[Skipper'n (film)|Skipper'n]]* i 1980, og *[[Garp og hans verden]]* i 1982. Begge disse filmene hadde et lavt billettsalg, men filmen *[[Good Morning, Vietnam]]* fra 1987 ble nominert til Oscar, og førte til at Williams ble verdenskjent. Williams var også kjent som en flink stemmeskuespiller, og gav stemme til flere animerte filmer, som *[[Aladdin (film)|Aladdin]]* (1992) og *[[Robotene]]* (2005).

I 1997 vant Williams Oscar for beste birolle som psykolog i filmen *[[Den enestående Will Hunting]]*.

Han var også godt kjent for sine ville improteater-opptredender og parodier. Han var en talentfull imitator, og kunne gå inn og ut av roller ekstremt raskt. Williams uttalte at han begynte med parodier og imitasjoner som barn, da han etterlignet sørstatsdialekten til sin tante. Han deltok også som gjest på improvisasjonsprogrammet *[[Whose Line Is It Anyway?]]*.

Williams' første ekteskap var med Valerie Velardi den 4. juni 1978. De to fikk ett barn sammen, Zachary. Dette ekteskapet endte i 1988, og i 1989 giftet han seg for andre gang, med Marsha Garces. De fikk to barn sammen.

Han og hans kone grunnla Windfall Foundation, en filantropisk organisasjon som samler inn penger til flere veldedige saker. Williams viet mye energi til veldedighetsarbeid, blant annet for Comic Relief. Han var også sykkelfan, og eide visstnok hundrevis av sykler og deltok i Tour de France. Gjennom sine interesser for sykling var han en god venn og tilhenger av Lance Armstrong og hans stiftelse, og opptrådte ofte på stiftelsens arrangementer. Han har en stjerne på Hollywood Walk of Fame.

## Død
Williams ble funnet bevisstløs 11. august 2014 i sitt hjem i Paradise Cay i California. Han ble erklært død kort tid etter at nødetatene kom til stedet klokka 12 lokal tid. Han hadde begått selvmord, sannsynligvis på grunn av uhelbredelig demens med Lewy-legemer.

## Filmografi
I 2018 kom dokumentarfilmen *[[Robin Williams: Come Inside My Mind|Robin Williams: Come Inside My Mind.]]*

## Diskografi
* *Reality...What a Concept* (1977)
* *Throbbing Python of Love* (1983)
* *A Night at the Met* (1986)
* *Pecos Bill* (1988)
* *Live 2002* (2002)

## Referanser


## Litteratur
* 
* 
* 

## Eksterne lenker

* 
*